b'\n_START_ARTICLE_\nGeorges Antoine Pons Rayet\n_START_SECTION_\n\xc5\xbdivljenje in delo\n_START_PARAGRAPH_\nRayet je diplomiral na \xc3\x89cole Normale Sup\xc3\xa9rieure. Leta 1863 je za\xc4\x8del delati na pari\xc5\xa1kem observatoriju. Raziskoval je na podro\xc4\x8dju meteorologije in astronomije, \xc5\xa1e posebej na tedaj novem podro\xc4\x8dju spektroskopije._NEWLINE_Leta 1867 je skupaj s Charlesom Wolfom s pomo\xc4\x8djo spektrometra v vidnem odkril in \xc5\xa1tudiral po njima imenovane Wolf-Rayetove zvezde, vro\xc4\x8de in masivne zvezde z zelo mo\xc4\x8dnim zvezdnim vetrom. Wolf in Rayet sta tega leta v ozvezdju Laboda s 400 mm Foucaultovim daljnogledom na pari\xc5\xa1kem observatoriju odkrila tri zvezde (z dana\xc5\xa1njimi oznakami D191765, HD192103 in HD192641), ki so imele \xc5\xa1iroke emisijske \xc4\x8drte na sicer zveznem spektru._NEWLINE_V letu 1868 je Rayet ustanovil in bil do svoje smrti predstojnik Observatorija v Bordeauxu. 18. avgusta 1868 se je skupaj s Stephanom in Tisserandom udele\xc5\xbeil odprave, ki je opazovala Son\xc4\x8dev popolni mrk v obmorskem mestu Malacca na Malajskem polotoku. Tu je Rayet preu\xc4\x8dil spekter Son\xc4\x8devih protuberanc. Odkril je, da vsebujejo tudi druge elemente razen vodika. Odkril je \xc4\x8drto D\xe2\x82\x83, ki so jo kasneje pripisali heliju._NEWLINE_Na mestu drugega predstojnika Observatorija v Bordeauxu ga je nasledil Luc Picart.'